इस लीक्ड गीक बेंच लिस्टिंग में पहले की तरह ही स्मार्टफोन को स्नैपड्रैगन 845 SoC और 8 जीबी रैम के साथ लिस्ट किया गया है। मॉडल नंबर A6013 से लिस्ट हुए वनप्लस 6T को सिंगल-कोर में 2387 स्कोर मिला है और मल्टि-कोर टेस्ट में स्मार्टफोन ने 8925 स्कोर हासिल किया है। इससे पहले की लिस्टिंग में स्मार्टफोन को सिंगल-कोर टेस्ट में 2510 स्कोर और मल्टि-कोर टेस्ट में 8639 स्कोर मिला था। पहले के मुकाबले स्कोर में आए बदलाव का कारण क्या है इसकी फिलहाल कोई जानकारी नहीं दी गई है। आश्चर्य की बात यह है कि स्मार्टफोन को पहले भी स्नैपड्रैगन 845 SoC और 8 जीबी रैम के साथ ही टेस्ट किया गया था।